3. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝ.  ΠΡΟΝΟΙΑΣ Αριθ. 53867/Α1/Δ της 6/28 Σεπτ. 1963 (ΦΕΚ Β΄ 431) Περί παρατάσεως ισχύος Κανονισμού Εποπτείας και Λειτουργίας Υδροθεραπευτηρίων Ιαματικών Πηγών και των εν αυταίς εγκαταστάσεων. ΄Εχοντες υπ’ όψιν: 1)Το άρθρ.5 του Νόμ. 4086/60, δι’ ου συνεπληρώθη το άρθρ.7 του Νόμ. 2188/1920. 2)Το άρθρ.9 παρ.2 του Νόμ. 4086/60. 3)Τον κατά την 28/23.5.60 συνεδρίασιν του Διοικητικού Συμβουλίου του Ελληνικού Οργανισμού Τουρισμού ψηφισθέντα «Κανονισμόν Εποπτείας και Λειτουργίας Υδροθεραπευτηρίων Ιαματικών Πηγών και των εν αυταίς εγκαταστάσεων» εγκριθέντα δια της υπ’ αριθ. 1177/Τ/28.5.60 αποφάσεως του Υπουργού Προεδρίας της Κυβερνήσεως. 4)Την υπό του Διοικητικού Συμβουλίου του Ελληνικού Οργανισμού Τουρισμού υπ’ αριθ. 464 απόφασιν, ληφθείσαν κατά την υπ’αριθ. 20 της 18.7.1963 συνεδρίασιν αυτού, καθ’ ην απεφασίσθη η παράτασις της ισχύος και η τροποποίησις του προρρηθέντος Κανονισμού, αποφασίζομεν: Εγκρίνομεν όπως ισχύση προσωρινώς δια την λουτρικήν περίοδον 1963 ο δυνάμει της υπ’ αριθ. 17789/Δ/Α1/62 κοινής αποφάσεως των Υπουργών Προεδρίας της Κυβερνήσεως και Κοινωνικής Προνοίας εκγριθείς και τροποποιηθείς Κανονισμός «περί εποπτείας και λειτουργίας των Υδροθεραπευτηρίων Ιαματικών Πηγών και των εν αυτοίς εγκαταστάσεων» τροποποιούμενος κατά τα κάτωθι: Η παρ.2 περίπτ. 1 του άρθρ.18, δι’ ης καθορίζεται ως ανώτατον όριον ηλικίας προσλήψεως του λουτρονομικού προσωπικού το 50όν έτος, τροποποιείται ούτω: Ηλικία 18-60. 